ახალი კორონავირუსით (SARS-COV-2) გამოწვეული ინფექციის (COVID-19) შედეგად მიყენებული ზიანის შემსუბუქება (ფულადი დახმარება/კომპენსაცია დაქირავებით მომუშავე ფიზიკური პირებისათვის)  -  27 02 06 03 01
პროგრამის განმახორციელებელი -– დასაქმების ხელშეწყობის სახელმწიფო სააგენტო.

საანგარიშო პერიოდში ქვეპროგრამის ფარგლებში განხორციელებული ღონისძიებების 
მოკლე აღწერა.

საანგარიშო პერიოდში (2020 წლის 6 თვის მდოგმარეობით) პროგრამის ფარგლებში განხორციელებული ღონისძიებების მოკლე აღწერა:

საქართველოს მთავრობის 2020 წლის 04 მაისის N286 დადგენილებით დამტკიცებული „ახალი კორონავირუსით  (SARS-COV-2) გამოწვეული ინფექციის (COVID-19) შედეგად მიყენებული ზიანის შემსუბუქების მიზნობრივი სახელმწიფო პროგრამის“ თანახმად, კომპენსაციის მიღების უფლება აქვს კორონავირუსის პანდემიის შედეგად დაზარალებულ დაქირავებულ პირს,  თუ ის დაქირავებით საქმიანობას ეწეოდა 2020 წლის პირველი სამი თვიდან რომელიმე ერთ თვეს მაინც (რაც დასტურდება დამქირავებლის მიერ შემოსავლების სამსახურში 2020 წლის 01 მაისამდე წარდგენილი საქართველოს საგადასახადო კოდექსის 154-ე მუხლით გათვალისწინებული ინფორმაციით), იღებდა ხელფასს და საგანგებო მდგომარეობის პერიოდში შეუწყდა/შეუჩერდა შრომითი ურთიერთობა დამქირავებელთან ან/და დამქირავებლისგან არ იღებს ხელფასს.

აღნიშნულ პირებზე კომპენსაცია განისაზღვრა თვეში 200 (ორასი) ლარის ოდენობით, ამ პროგრამის ამოქმედებიდან 6 თვის განმავლობაში.

2020 წლის მაისის თვეში დახმარება მიიღო 72 131 პირმა და გადაირიცხა 14,426,200 ლარი, ხოლო ივნისის თვეში - 143 801 პირმა და გადაირიცხა - 28,760,200.00 ლარი.

ახალი კორონავირუსით (SARS-COV-2) გამოწვეული ინფექციის (COVID-19) შედეგად მიყენებული ზიანის შემსუბუქება (ფულადი დახმარება/კომპენსაცია ინდ. მეწარმეებისა და გადასახადის გადამხდელი ფიზიკური პირებისათვის)  -  27 02 06 03 02.

პროგრამის განმახორციელებელი – დასაქმების ხელშეწყობის სახელმწიფო სააგენტო.

საანგარიშო პერიოდში ქვეპროგრამის ფარგლებში განხორციელებული ღონისძიებების 
მოკლე აღწერა.

საანგარიშო პერიოდში (2020 წლის 6 თვის მდოგმარეობით) პროგრამის ფარგლებში განხორციელებული ღონისძიებების მოკლე აღწერა:
საქართველოს მთავრობის 2020 წლის 04 მაისის N286 დადგენილებით დამტკიცებული „ახალი კორონავირუსით  (SARS-COV-2) გამოწვეული ინფექციის (COVID-19) შედეგად მიყენებული ზიანის შემსუბუქების მიზნობრივი სახელმწიფო პროგრამის“ თანახმად, კომპენსაციის მიღების უფლება აქვთ კორონავირუსის პანდემიის შედეგად დაზარალებულ  ინდივიდუალურ მეწარმეებს, მცირე ბიზნესის სტატუსის მქონე მეწარმე ფიზიკურ პირებსა და ფიქსირებული გადასახადის გადამხდელ ფიზიკურ პირებს, რომელთაც მიმდინარე წლის პირველ კვარტალში უფიქსირდებათ ეკონომიკური აქტივობა ან/და შემოსავლები ეკონომიკური საქმიანობიდან, ასევე მიკრობიზნესის სტატუსის მქონე ფიზიკურ პირებს, რომლებსაც მიკრობიზნესის სტატუსი მიენიჭათ 2020 წლის 01 აპრილამდე და რომლებიც არ იღებენ დაფინანსებას ბიუჯეტიდან და ფიზიკურ პირს, რომელიც საქართველოში გადასახადის გადამხდელად რეგისტრირებული პირისგან (გარდა არამეწარმე ფიზიკური პირებისა) წარადგენს იმის დამადასტურებელ დოკუმენტს, რომ 2020 წლის პირველ კვარტალში ეწეოდა ეკონომიკურ საქმიანობას ან/და ჰქონდა შემოსავალი. 

აღნიშნულ პირებზე კომპენსაცია განისაზღვრა ერთჯერადად 300 (სამასი) ლარის ოდენობით.

2020 წლის მაისის თვეში დახმარება მიიღო 29 981 პირმა და გადაირიცხა 8,994,300.00
ლარი, ხოლო ივნისის თვეში - 74 558 პირმა და გადაირიცხა - 22,367,400 ლარი.